De begyndte med tomme hænder, men med trøstigt mod, og [[Gud]]s velsignelse fulgte dem. Den fattige skræddersøn arbejdede sin forretning op til den betydeligste i sin art her i landet. [[1848]] købte han en egen gård for at få plads til sine stadig voksende værksteder, og [[1859]] anlagde han et [[garveri]] i [[Viborg]], men det største opsving skriver sig fra den af ham i [[1863]] anskaffede tilskæremaskine, ved hvis hjælp han kom til at tilskære ikke alene de handsker, han selv tilvirkede, men – efter nogen modstand – alle Københavns handskemageres handsker, hvorved disse, til hvilke han også farvede alle skindene, blev et så ensartet produkt, at de skaffede Danmark en stor handskeudførsel, navnlig til [[England]]. Larsen havde i [[1875]] en bruttoomsætning på omkring 412.000 kr., og han nåede til at beskæftige omkring 800 syersker. På en række udstillinger ([[Stockholm]] [[1866]], [[Exposition Universelle (1867)|verdensudstillingen]] i [[Paris]] [[1867]], [[Den nordiske Industri- og Konstudstilling i Kjøbenhavn 1872|den nordiske udstilling]] i København [[1872]], [[Weltausstellung 1873 Wien|verdensudstillingen]] i [[Wien]] [[1873]] [[Exposition Universelle (1878)|og i]] Paris [[1878]]) blev hans fabrikat prisbelønnet.
Erhvervsliv